KLAIPĖDOS APYLINKĖS TEISMO

PIRMININKAS

ĮSAKYMAS

DĖL PRAŠYMO DĖL IŠLAIDŲ ATLYGINIMO FORMOS PATVIRTINIMO

2018 m. kovo 16 d. Nr. 1V-68

Klaipėda

Vadovaudamasi Liudytojams, nukentėjusiesiems, ekspertams, specialistams ir vertėjams išmokėtinų sumų dydžio nustatymo ir apmokėjimo baudžiamajame procese ir administracinių teisės pažeidimų teisenoje tvarkos, patvirtintos Lietuvos Respublikos Vyriausybės 2003 m. balandžio 25 d. nutarimu Nr. 524 „Dėl liudytojams, nukentėjusiesiems, ekspertams, specialistams ir vertėjams išmokėtinų sumų dydžio nustatymo ir apmokėjimo baudžiamajame procese ir administracinių teisės pažeidimų teisenoje tvarkos patvirtinimo“ (Lietuvos Respublikos Vyriausybės 2016 m. sausio 14 d. nutarimo Nr. 25 aktuali redakcija), 5 punktu, Išlaidų, susijusių su civilinės bylos nagrinėjimu, dydžiu ir jų išmokėjimo tvarkos aprašo, patvirtinto Lietuvos Respublikos teisingumo ministro 2002 m. gruodžio 6 d. įsakymu Nr. 344 „Dėl išlaidų, susijusių su civilinės bylos nagrinėjimu, dydžiu ir jų išmokėjimo tvarkos aprašo patvirtinimo“ (Lietuvos Respublikos teisingumo ministro 2014 m. gruodžio 11 d. įsakymo Nr. 1R-369 redakcija), ir atsižvelgdama į Klaipėdos miesto apylinkės teismo pirmininko 2015 m. birželio 4 d. įsakymą Nr. 1V-134 „Dėl procesų schemų tvirtinimo“:

1. P r i p a ž į s t u netekusiu galios Klaipėdos miesto apylinkės teismo pirmininko 2015 m. gruodžio 11 d. įsakymą Nr. 1V-286.

2. T v i r t i n u Prašymo dėl išlaidų atlyginimo formą (pridedama) (toliau – Prašymas).

3. N u s t a t a u, liudytojai, nukentėjusieji, ekspertai, specialistai ir vertėjai, turintys teisę įstatymų nustatyta tvarka gauti apmokėjimą ir / ar kompensaciją dėl teismo iškvietimo už jų sugaištą laiką bei atitraukimą nuo tiesioginio darbo ar įprasto užsiėmimo teismui turi pateikti užpildytą Prašymą ir pridėti jame nurodytus priedus ar kitus išlaidas patvirtinančius dokumentus.

4. Į p a r e i g o j u:

4.1. teismo pirmininko patarėją įsakymą paskelbti Teisės aktų registre;

4.2. vyriausiąjį specialistą (darbui su viešaisiais pirkimais) elektroniniu paštu su įsakymu supažindinti teisėjus, teisėjo padėjėjus, finansų ir apskaitos skyriaus vedėją, finansų ir apskaitos skyriaus vyresniuosius specialistus, teismo raštinės skyriaus vedėją, teismo posėdžių sekretorius;

4.3. teismo pirmininko padėjėją ryšiams su žiniasklaida ir visuomene supažindinti kitus teismo darbuotojus paskelbiant intranete.

5. N u s t a t a u, kad įsakymas įsigalioja nuo paskelbimo Teisės aktų registre dienos.

Teismo pirmininkas	Svajūnas Bliudsukis